5.5.2022
SL
Uradni list Evropske unije
L 131/1
II (Nezakonodajni akti)
UREDBE IZVEDBENA UREDBA KOMISIJE (EU) 2022/700 z dne 4. maja 2022 o spremembi Uredbe (ES) št.
1295/2008 o uvažanju hmelja iz tretjih držav
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) št.
1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št.
922/72, (EGS) št.
234/79, (ES) št.
1037/2001 in (ES) št.
1234/2007 (1) ter zlasti člena 190(4) Uredbe, ob upoštevanju naslednjega: (1)
Uredba Komisije (ES) št.
1295/2008 (2) v Prilogi I določa seznam agencij tretjih držav, pooblaščenih za izdajo spričeval, ki spremljajo hmeljne proizvode, uvožene iz navedenih držav.
Navedena spričevala se priznajo kot enakovredna certifikatu iz člena 77 Uredbe (EU) št.
1308/2013.
(2)
Zadevne agencije v tretjih državah so odgovorne za posodabljanje podatkov iz Priloge I k Uredbi (ES) št.
1295/2008 ter za sporočanje podatkov Komisiji v duhu tesnega sodelovanja.
(3)
Kanada je Komisiji poslala zahtevek za spremembo imena in naslova pristojne agencije, pooblaščene za izdajo spričeval o enakovrednosti.
Zaradi jasnosti bi bilo treba Prilogo I k Uredbi (ES) št.
1295/2008 nadomestiti v celoti.
(4)
Uredbo (ES) št.
1295/2008 bi bilo zato treba ustrezno spremeniti.
(5)
Za zagotovitev pravne varnosti in nemotenega prehoda trgovinskih tokov v zadevnem sektorju bi morala ta uredba začeti veljati čim prej, in sicer dan po objavi v Uradnem listu Evropske unije.
(6)
Ukrepi iz te uredbe so v skladu z mnenjem Odbora za skupno ureditev kmetijskih trgov –
SPREJELA NASLEDNJO UREDBO:
Člen 1 Sprememba Uredbe (ES) št.
1295/2008 Priloga I Uredbe (ES) št.
1295/2008 se nadomesti z besedilom v Prilogi k tej uredbi.
(1) UL L 347, 20.12.2013, str. 671.
(2) Uredba Komisije (ES) št.
1295/2008 z dne 18. decembra 2008 o uvažanju hmelja iz tretjih držav (UL L 340, 19.12.2008, str. 45).